ኡጋንዳ አዲሱን የወንጀል መከላከል አሠራርን ተግባራዊነት አራዘመች
ወንጀልን ለመከላከል የዘረጋችውን አዲስ አሠራር ትግበራ ለአንድ ወር  አራዝማለች፡፡የአገሪቱ ፓርላማ አሠራሩ እንዲራዘም ውሳኔ ያስተላለፈው በተቃዋሚ ፓርቲዎች ግፊት እና የተጠቀሙት ቴክኖሎጂ ባለመስራቱ ነው ምክንያት  ነው ተብሏል፡፡ፕሬዝደንት ዩዌሪ ሙሴቬኒ የዘንድሮውን የሥልጣን ዘመን ሲጀምሩ በፓርላማው ፊት እንዲህ ብለው ተናግረው ነበር፡፡ማንነቱ ያልታወቀ ፀጉረ ልውጥ አገሬን ለብጥብጥ፤ የአገሬን ህዝብም ለእልቂት ከእንግዲህ ወዲህ አይዳርግም በማለት  አዲስ ነገር ይዘው እንደሚመጡ  በይፋ ተናግረዋል፡፡በወቅቱ ከፓርላማው አባላት መካከል ደጋፊዎቻው ሲያጨበጭቡ ተቃዋሚዎቻው እና የፕሬዝደንቱ ሓሳቡ ያልተዋጠላቸው የፓርላማው ተሳልቀውባቸው ነበር፡፡ኡጋንዳውያን እያንዳንዳቸው በአገር አቀፍ ደረጃ በብሔራዊ የምዝገባ ቋት ውስጥ ከእነ ሙሉ መረጃቸው ይሠፍራሉ፡፡ አንድም ሰው በምዝገባው ያልተካተተ ቢኖር ዜግነቱን ያጣል ተብሎ ነበር፡፡ምዝገባው አሸባሪዎችና ወንጀለኞችን ለመለየት ቀላል ዘዴ እንደሆነ ይነገራል፡፡ የአገሪቱ ፖሊስ በየፍተሻ ጣቢያዎች መታወቂያን በሚጠይቅበት ወቅት በምዝገባው ያልተሰነደ በአሸባሪነት ይወነጀላል፡፡ ዜግነትም የመንቀሳቀስ ፍቃድም አይኖረውምና ይቀጣል ተብሏል በአዲሱ አሠራር ፡፡አሠራሩ ተግባራዊ እንዲሆን ሁሉም ኡጋንዳውያን በያዙት ተንቀሳቃሽ ስልክ አማካኝነት ምዝገባ እንዲያካሂዱ አስገዳጅ ትዕዛዝ መውጣቱም ይታወሳል፡፡በፓርላማው የመንግስትን ውሳኔ ሲያጣጥሉ የነበሩ ተቃዋሚዎች ሓሳባቸው የተሳካላቸው ይመስላል፡፡ አሰራሩ ለወራት ሲራዘም ቆይቶ አሁን መንግስት የመጨረሻ ያለውን የአንድ ወር ጊዜ ማራዘሚያ ትዕዛዝ አስተላልፏል፡፡ቢቢሲ ያነጋገራቸው ከሦስት ጊዜ በላይ ምዝገባውን ያካሄዱ ኡጋንዳውያን በተደጋጋሚ የመረጃ ቋቱ ስማቸውን እንዳላሰፈረው ተነግሯቸዋል፡፡ ይህ የቴክኖሎጂው ችግር ነው፡፡ በኔትዎርክ ምክንያትም ምዝገባው በመላው አገሪቱ ወጥ በሆነ መንገድ አለመካሔዱ አንድ ፈተና ሆኗል፡፡የሙሴቬኒ ተቃዋሚዎች ዜጎችን እያሳመፁ ለምዝገባው እንዳይተባበሩ ማድረጋቸው እስካሁን ለመራዘሙ እንደ ዋነኛ ምክንያት ይጠቀሳል፡፡የኡጋንዳ ፖሊስ እና የኮሙኒኬሽን ኮሚሽን እንዳስታወቁት ቴክኖሎጂው ለባለሙያዎቹ አዲስ በመሆኑ ምክንያት የተፈጠረ ነው፤ ከአንድ ወር በኋላ ግን ወጥ በሆነ መንገድ ብሔራዊ ምዝገባው እና ዜጎችን በመረጃ ቋት የማሰናዳቱ ሥራ ይቀጥላል ብለዋል፡፡ተቃዋሚዎች ደግሞ አሁንም መንግስት አላስፈላጊ ወጪ እያወጣ እንደሆነ ይናገራሉ፡፡በኡጋንዳ ይህ ብሔራዊ የዜጎች በሰነድ የማደራጀት ሥራ እስካልተከናወነ አሁንም ሽብር እና ወንጀል አይቀርም ሲል መንግስት የማያወላዳ አቋም መያዙን ቢቢሲ አስነብቧል፡፡ (ምንጭ: ቢቢሲ)  